Diari Oficial de la Generalitat Valenciana


Sumari del DOGV 9593, del 11-05-2023 (2023/5023)

Extracte de la Resolució de 8 de maig de 2023, del rector, per la qual es convoca les ajudes dirigides a estudiants i persones diplomades d'universitats estrangeres de l'àmbit Iberoamericà, per a la realització de màsters universitaris a la Universitat Politècnica de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9593

Data del DOGV
:   11-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5023


Data del document
:   08-05-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 8 de maig de 2023, del rector, per la qual es convoca les ajudes dirigides a estudiants i persones diplomades d'universitats estrangeres de l'àmbit Iberoamericà, per a la realització de màsters universitaris a la Universitat Politècnica de València. [2023/5023]  
BDNS (identif.): 693267.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/693267)  
  
Primer. Beneficiaris:  
Podrà optar a les ajudes l'estudiantat i les persones diplomades d'universitats llatinoamericanes no espanyoles que desitgen cursar algun dels màsters universitaris que la UPV determine en la convocatòria corresponent, sempre que es complisquen les bases de la convocatòria corresponent i les condicions d'accés i admissió a aquests, així com els requisits següents:  
• Ser alumnat de nou ingrés a la UPV procedent de centres universitaris de països llatinoamericans no espanyols.  
• No haver residit a Espanya, per un període superior a dotze mesos, durant els últims 3 anys en relació amb la data de la convocatòria.  
  
• Estar en possessió dels requisits i les condicions d'accés als ensenyaments oficials establits en l'article 18 del Reial decret 822/2021 i els requisits acadèmics del màster oficial corresponent per al qual se sol·licite la beca (consultar els criteris específics dins del web de cada màster, en l'apartat Admissió i matrícula). En cap cas, l'accés per aquesta via implicarà l'homologació del títol previ del qual disposava la persona interessada ni el seu reconeixement a altres efectes que el de cursar els estudis de màster.  
• No haver sigut beneficiari/ària de la mateixa ajuda en convocatòries anteriors.  
• Aquestes ajudes són incompatibles amb altres ajudes per a la mateixa finalitat.  
• No poden optar a aquestes ajudes estudiants/antes que es troben matriculats a la UPV en estudis del mateix nivell o superior o els que estiguen fent una estada de mobilitat nacional o internacional a la UPV en l'àmbit d'un programa d'ajudes per a aquestes estades.  
  
  
Segon. Finalitat  
L'objecte d'aquesta convocatòria és la concessió, en règim de concurrència competitiva i aplicant els principis de publicitat, objectivitat, transparència, igualtat i no-discriminació, d'ajudes dirigides a estudiants i persones diplomades d'universitats estrangeres de l'àmbit iberoamericà, per a la realització de màsters universitaris a la UPV, i respon a l'objectiu d'afavorir l'atracció de talent i enfortir la col·laboració de la UPV amb institucions d'educació superior iberoamericanes, així com de contribuir al desenvolupament de la qualitat dels estudis de postgrau a Iberoamèrica i potenciar la internacionalització de la mateixa Universitat Politècnica de València.  
  
Tercer. Bases reguladores:  
Accessibles en  
http://www.upv.es/entidades/VIC/info/U0936361.pdf  
  
Quart. Import:  
El finançament d'aquesta convocatòria s'imputarà a la aplicació 586207437 541 - 68221 30485067 OFG 00243 per un import total màxim de 150.000 euros.  
  
Cinqué. Termini de presentació de sol·licituds:  
El termini de presentació de sol·licituds estarà obert a partir de l'endemà de la publicació d'aquest extracte en el Diari Oficial de la Generalitat Valenciana i fins al 31 de maig de 2023 a les 23.59 hores (GMT/UTC+02:00) Madrid.  
  
València, 8 de maig de 2023.- El rector: José Esteban Capilla Roma.